Diari Oficial de la Generalitat Valenciana


Sumari del DOGV 6456, del 09-02-2011 (2011/1172)

Citació a les persones interessades en el procediment de declaració d'hereus abintestat número 002155/2010.
-----------------------------------------------------------------------------------------------------------

### Dades del document

Número de DOGV
:   6456

Data del DOGV
:   09-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/1172


Organisme emissor
:   Jutjat de Primera Instància Número 5 d'Alacant

Tipus de document
:   Anunci

Citació a les persones interessades en el procediment de declaració d'hereus abintestat número 002155/2010. [2011/1172]  
Javier Ortiz Sánchez-Gabriel, secretari judicial del Jutjat de Primera Instància número 5 d'Alacant, faig saber:  
Que en l'assumpte a què es fa referència dessús, que es tramita en aquest Jutjat a instàncies de la Generalitat Valenciana, s'ha dictat la resolució que, literalment, és com segueix:  
«Provisió  
Magistrat jutge que la dicta: César Martínez Díaz.  
Lloc: Alacant.  
Data: 17 de desembre de 2010.  
Havent-ne donat compte de l'escrit anterior, presentat per l'advocat de la Generalitat Valenciana, uniu-lo a les actuacions que l'han motivat als efectes que hi pertoquen.  
S'admet a tràmit l'expedient de jurisdicció voluntària de declaració d'hereus abintestat del causant Luis Bolea Aisa, que se substanciarà en la forma establida en els articles 980 i següents de la Llei d'Enjudiciament Civil de 1881, amb la intervenció del Ministeri Fiscal.  
De conformitat amb el que disposa l'article 984 de l'esmentada llei, fixeu edictes al tauler d'anuncis d'aquest Jutjat, a l'Ajuntament de Zuera (Saragossa), en el Diari Oficial de la Comunitat Valenciana, i també en un periòdic de difusió de la província d'Alacant, que anuncie la mort sense testar del finat i els noms i grau de parentiu dels qui reclamen l'herència, i crideu els qui es creguen amb igual o millor dret perquè compareguen al Jutjat a reclamar-lo dins de 30 dies.  
Feu lliurament dels despatxos a la part instant i requeriu-la perquè indique el periòdic en què sol·licita la inserció.  
Mode d'impugnació: mitjançant un recurs de reposició davant d'aquest Jutjat; no obstant això, es portarà a terme el que s'ha disposat. El recurs s'haurà d'interposar per escrit dins del termini de cinc dies, amb expressió de la infracció comesa al parer del recurrent, sense aquests requisits no s'admetrà el recurs (articles 451 i 452 de la LECn), i el pagament i l'acreditació del dipòsit previs establits en la Llei Orgànica 1/2009, de 3 de novembre, mitjançant un ingrés en el compte de consignacions del Jutjat, en el qual la part haurà d'especificar en el camp «Concepte» del document resguard d'ingrés que es tracta d'un «recurs», seguit del codi 00 i indicarà que es tracta d'un recurs de reposició. Si l'ingrés es fa mitjançant una transferència bancària, el codi i tipus concret de recurs cal indicar-lo just després d'especificar els 16 dígits del compte expedient (separat per un espai). L'import corresponent al recurs de reposició o revisió és de 25 euros.  
Així ho ordena, mana i firma el jutge. En done fe».  
I perquè valga de notificació, de forma legal, als qui es creguen amb igual o millor dret, expedisc aquest edicte perquè es publique en el Diari Oficial de la Comunitat Valenciana.  
Alacant, 17 de desembre de 2010.- El secretari: Javier Ortiz Sánchez-Gabriel.